|  |
| --- |
| **Φορείς και άλλες συνεργασίες που θα εμπλουτίσουν το πρόγραμμά μας.**  Οι συνεργασίες με φορείς δεν προβλέπονται στο παρόν πρόγραμμα εργαστηρίων. Επιθυμητή είναι βέβαια η συνεργασία μεταξύ εκπαιδευτικών διαφόρων ειδικοτήτων, όπως αυτή της Πληροφορικής και της Φυσικής Αγωγής. |
| **Αξιολόγηση Εργαστηρίου- Συνολική αποτίμηση & αναστοχασμός πάνω στην υλοποίηση - Εκδηλώσεις διάχυσης**  Τα εργαστήρια του προγράμματος θα πρέπει να οδηγήσουν σε παραγόμενα που θα αποδεικνύουν την ολοκλήρωση της εμπειρίας και την ενεργό εμπλοκή των μαθητών/τριων σε αυτή, όπως το αφήγημα τεχνικής υπόδειξης που θα δημιουργήσουν οι μαθητές/τριες, η κάρτα κριτηρίων ορθής εκτέλεσης καθώς και η ανάλυση της προσπάθειάς τους στο kinovea.  Σημαντική θα είναι και η εμπλοκή του/της ή των εκπαιδευτικού/κών που το υλοποίησαν σε αναστοχασμό στη βάση: 1) της λεπτομερούς ανάκλησης/περιγραφής του περιεχομένου της εμπειρίας, 2) της νοηματοδότησης της εμπειρίας και του ρόλου του/των ατόμου/ων στην εξέλιξή της αλλά και στα αποτελέσματά της και τέλος, 3) στην αναζήτηση αυτού που αν γινόταν διαφορετικά, στις ενέργειες δηλαδή που αν γίνουν διαφορετικά θα οδηγήσουν σε ένα καλύτερο αποτέλεσμα σε αντίστοιχη εμπειρία στο μέλλον. |